EkBass/fiwiki-20250220-pages-articles huggingface dataset:
One More Time (Robin Schulzin ja Felix Jaehnin kappale)

One More Time on saksalaisten DJ-tuottajien Robin Schulzin ja Felix Jaehnin musiikkikappale, jolla vierailee myös norjalaislaulaja Alida. Sen julkaisi Warner Music Group Schulzin IIII-studioalbumin seitsemäntenä ja viimeisenä sekä Jaehnin Breathe-studioalbumin kuudentena singlenä 26. helmikuuta 2021. Kappaleen ovat sanoittaneet Erik Smaaland, Stefan Dabruck, Juergen Dohr, Dennis Diehrbrodt, Guido Kramer, Schulz, Jaeh, Kristoffer Tømmerbakke sekä Alida Garpestad ja sen tuottivat Schulz sekä Junkx. Kappaleen musiikkivideon ohjasi Robert Wunsch ja se julkaistiin 18. maaliskuuta 2021. "One More Time" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Itävallassa ja Saksassa. ==Lähteet== Luokka:Vuoden 2020 kappaleet Luokka:Robin Schulzin kappaleet
Suomen Jääkiekkoilijat

Suomen Jääkiekkoilijat ry (SJRY) eli Pelaajayhdistys on vuonna 1973 perustettu jääkiekkoilijoiden etujärjestö. Yhdistyksen tavoitteena on edistää ja valvoa pelaajien asemaa työntekijöinä huolehtimalla pelaajien kollektiivisesta edunvalvonnasta sekä muun muassa vakuutus- ja sosiaaliturvan sekä jääkiekon ulkopuolisten koulutusmahdollisuuksien parantamisesta. Se auttaa ja kehittää pelaajia sekä edistää kiekkokulttuuria. Pelaajayhdistys huolehtii myös pelaajien uran jälkeiseen aikaan valmistautumisessa, sillä pelaajien urat ovat työuriksi lyhyitä, ja ne osuvat sellaiseen elämänvaiheeseen, jolloin muut nuoret kouluttautuvat ammatteihin. Pelaajayhdistys tekee töitä myös pelaajien turvallisuuden eteen. Pelaajayhdistyksen tavoite on on saada ammattiurheilijoille lainsäädännöllisesti samat oikeudet kuin muissakin ammateissa työskenteleville. Pelaajat saavat yhdistykseltä asiantuntijapalveluita, etuja sekä suojaa konfliktitilanteissa. SJRY on myös Suomen Huippu-urheilijoiden unionin ja siten myös Suomen Ammattiliittojen Keskusjärjestö SAK:n jäsen. SJRY:n puheenjohtajana toimii Teemu Ramstedt ja varapuheenjohtajina Henrik Forsberg sekä Frans Tuohimaa. Yhdistyksen toiminnanjohtaja on Risto Kauppinen. == Rahasto == Suomen Jääkiekkoilijat ry:n puitteissa toimii vuonna 1982 perustettu Jääkiekkoilijoiden Koulutus- ja Ammatinedistämissäätiö. Säätiön tarkoituksena on edistää ja tukea nykyisten ja entisten jääkiekkoilijoiden koulutusta sekä sopeutumista urheilu-uran jälkeiseen elämään. Tarkoituksensa toteuttamiseksi säätiö voi myöntää avustuksia ja apurahoja. Säätiön hallituksen puheenjohtaja vuosina 2021–2022 on Sinuhe Wallinheimo == Lähteet == Luokka:Suomen jääkiekko Luokka:Suomalaiset urheilujärjestöt
Odert

Odert on saksalaisperäinen miehen etunimi. Se pohjautuu muinaissaksalaiseen nimeen Authart, joka koostuu sanoista ’rikkaus’ ja ’kova’. Ruotsissa ja Suomessa Odert-nimi on tullut käyttöön 1600-luvulla. Suomalainen aatelissuku von Essen on käyttänyt sitä perintönimenä. Digi- ja väestötietoviraston mukaan Suomessa on vuoteen 2021 mennessä tilastoitu noin 160 Odert-nimistä miestä. ==Nimipäivä== Odert-nimi sisältyi suomenruotsalaiseen almanakkaan vuosina 1929–1949. Nimipäivä oli 19. lokakuuta.Blomqvist, Marianne: Förteckning över förnamnen i den finlandsvenska almanackan 1810–2000. – ==Tunnettuja Oderteja== *Odert Reinhold von Essen (1665–1714), ruotsalainen eversti *Odert Reinhold von Essen (1755–1837), suomalainen kenraalimajuri *Odert Forsstedt (1910–1979), suomalainen jääpalloilija *Odert Gripenberg (1788–1848), suomalainen luutnantti ja koulunjohtaja *Odert Sebastian Gripenberg (1850–1925), suomalainen arkkitehti, senaattori ja pankinjohtaja *Odert Lackschéwitz (1930–2009), latvialaissyntyinen valokuvaaja *Odert W. Renell (1876–1951), suomalainen rakennusmestari ==Lähteet== Luokka:Etunimet
I Got a Feeling

I Got A Feeling on saksalaisten DJ-tuottajien Felix Jaehnin ja Robin Schulzin musiikkikappale, jolla vierailee myös brittiläinen laulaja-lauluntekijä Georgia Ku. Sen julkaisi Virgin Records Jaehnin Breathe-studioalbumin kolmantena singlenä 20. elokuuta 2021. Kappaleen ovat sanoittaneet Dennis Bierbrodt, Jürgen Dohr, Guido Kramer, Stefan Dabruck, Ryan Rabin, Ryan McMahon, Felix Jaehn, Daniel Deimann, Georgia Ku sekä Benjamin Berger, joista Dohr ja Jaehn myös tuottivat sen Schulzin sekä Christophe Vitorino De Almeidan kanssa. Kappaleen musiikkivideon ohjasi Adi Halfin ja se julkaistiin 3. syyskuuta 2021. "I Got A Feeling" oli kaupallisesti huono menestys, sillä se ei ole toistaiseksi päässyt lainkaan listoille. ==Lähteet== Luokka:Vuoden 2021 kappaleet Luokka:Robin Schulzin kappaleet
Teuvo Syvänen

Teuvo Syvänen (14. elokuuta 1926 Kurkijoki – 13. elokuuta 1986 Loimaa) oli suomalainen yrittäjä ja yritysjohtaja, joka sai teollisuusneuvoksen arvonimen. Syvänen tuli jatkosodan jälkeen evakkona Loimaalle ja alkoi maanviljelijäksi. Maatalouskoulun käytyään hän ryhtyi vuonna 1952 kyläsepäksi ja alkoi sen ohella kehittää maatalousvälineitä ja -koneita. Ensimmäisiä hänen valmistamiaan tuotteita olivat kitkaketjut ja oja-aurat, sittemmin myös lumilingot ja kuormaimet. Syväsen konepajan toiminta laajeni 1960-alkuvuosina, yritys käytti markkinointi- ja myyntikumppanina Hankkijaa. Vuonna 1966 se sai ison työkonetilauksen TVH:lta. 1970-luvulla yritys keskittyi omiin kaivureihin, mutta toimi myös Valmetin traktoreiden työkoneiden valmistajana. 1980-luvun alussa yritys oli Loimaan suurin työnantaja. Teollisuusneuvoksen arvonimen vuonna 1982 saanut Syvänen myi yrityksensä vuonna 1984 Manconille, jolta se siirtyi Lännen Tehtaille. Lännen Tractors on edelleen merkittävä työkoneyritys Loimaalla."Nyrkkipajoista" menestyviä koneteollisuuden yrityksiä. Nuorta teollisuuttaa Loimaan maatalousseudulla. Helsingin Sanomat, 16.4.1964, s. 29. ==Lähteet== Luokka:Suomalaiset maanviljelijät Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1926 syntyneet Luokka:Vuonna 1986 kuolleet
Young Right Now

Young Right Now on saksalaisen DJ-tuottajan Robin Schulzin sekä israelilaismuusikon Dennis Lloydin musiikkikappale. Sen julkaisi Warner Music Group digitaalisesti ladattavana singlenä 12. marraskuuta 2021. Kappaleen ovat sanoittaneet Daniel Deimann, Dennis Bierbrodt, Lloyd, Guido Kramer, Jurgen Dohr, Schulz, Robin Stjernberg, Sandro Cavazza ja Stefan Dabruck joista Dohr, Lloyd ja Schulz myös tuottivat sen. Kappaleen musiikkivideon ohjasivat Jakub Rzucidlo sekä Tatjana Wenig ja se julkaistiin singlen julkaisupäivänä. "Young Right Now" on toistaiseksi päässyt listoille ainoastaan Saksassa ja Sveitsissä. ==Lähteet== Luokka:Vuoden 2021 kappaleet Luokka:Robin Schulzin kappaleet
École des hautes études en sciences sociales

École des hautes études en sciences sociales (EHESS) on yksi valikoivimmista ja arvostetuimmista yhteiskuntatieteiden grandes écoleseista Pariisissa, Ranskassa. Se on yksi Ranskan grands établissementeistaThe Ecole des hautes études en sciences sociales. EHESS oli alun perin École pratique des hautes étudesin osasto, joka perustettiin vuonna 1868 tarkoituksenaan kouluttaa akateemisia tutkijoita. Siitä tuli itsenäinen laitos vuonna 1975. Nykyään sen tutkimus kattaa taloustieteen ja rahoituksen, kognitiivisten tieteiden, humanististen tieteiden ja politiikan alat, kuten tieteet, sovellettu matematiikka ja tilastotiede, kehitystutkimukset, sosiologia, antropologia, historia, musiikkitiede ja yhteiskuntatieteiden filosofiaL’EHESS, une grande école ouverte aux réfugiés. == Kuuluisia professoreita == * Risto Alapuro, suomalainen sosiologi * A. J. Greimas, Ranskan tunnetuimpia semiootikkoja * Brian Stock, yhdysvaltalainen historioitsija * Alain Touraine, ranskalainen sosiologi * Thomas Piketty, ranskalainen ekonomisti * Jean Tirole, ranskalainen ekonomisti * Pierre Bourdieu, ranskalainen sosiologi == Lähteet == * EHESS kotisivut ===Viitteet=== Luokka:Ranskan yliopistot Luokka:Pariisin koulutus
Rave Love

Rave Love on alankomaalaisen DJ-tuottajaduon W&W;:n ja saksalaisen DJ- tuottajaduon Axmon musiikkikappale, jolla vierailee myös saksalaislaulaja SONJA. Sen julkaisi Armada Music digitaalisesti ladattavana singlenä 23. lokakuuta 2020. Kappaleen ovat sanoittaneet André Appel, Morten Juhl, Sonja Fritzsche, Ward van der Harst ja Willem van Hanegem, joista kaikki Sonjaa lukuun ottamatta myös tuottivat sen. Kappaleen musiikkivideon ohjasi sekä tuotti The Replay Group ja se julkaistiin singlen julkaisupäivänä. "Rave Love" ei ole toistaiseksi päässyt lainkaan singlelistoille. W&W; on esittänyt kappaleen livenä muun muassa The Top 100 DJs Virtual Festival-tapahtumassa syyskuussa 2020. ==Lähteet== Luokka:Vuoden 2020 kappaleet Luokka:Alankomaalaiset musiikkikappaleet Luokka:Saksalaiset musiikkikappaleet
Isolyhtysilmä

Isolyhtysilmä (Anomalops katoptron) on lyhtysilmiin kuuluva kalalaji. Lajia tavataan syvistä vesistä indopasifiselta merialueelta. ==Koko ja ulkonäkö== Isolyhtysilmä voi kasvaa suurimmillaan noin 35 cm pitkäksi. Laji on ruumiinmuodoltaan pitkänomainen ja suuri- ja tylppäpäinen. Silmät ovat suuret. Kalalla on kaksi selkäevää, joista taaempi on pidempi. Isolyhtysilmän pyrstöevä on haarautunut. Silmien alla on valoelimet, joissa elää bioluminoivia Photodesmus katoptron-bakteereja. Kala voi sammuttaa valoelimen kääntämällä sen elimen sisäänpäin erityiseen taskuun. Väriltään laji on harmaa ja päästään musta. ==Levinneisyys ja elintavat== Isolyhtysilmää tavataan alueelta, joka ulottuu Japanista Australiaan ja itään Tuamotulle. Päivisin kala elää korallien koloissa syvimmillään noin 365 metrin syvyydessä. Yöllä ne nousevat matalampiin vesiin ja liikkuvat suurina parvina. Isolyhtysilmän ravintoa ovat planktoneläimet ja se käyttää valoelintään saaliin paikantamiseen. Valoelimellä on myös merkitystä yksilöidenvälisessä viestinnässä. ==Lähteet== Luokka:Limapääkalat
Radja

Radja on vuonna 2001 Banjarmasinissa perustettu indonesialainen rockyhtye. Yhtyeen suosituimpia kappaleita ovat "Jujur", "Cinderella" ja "Aku Ada Karena Kau Ada". Vuonna 2018 yhtye perusti oman levy-yhtiönsä, joka on nimeltään Istana Musik. == Lähteet == Luokka:2000-vuosikymmenen yhtyeet ja sooloartistit Luokka:Indonesialaiset yhtyeet Luokka:Rockyhtyeet
Montepeloson taistelu

Montepeloson taistelu käytiin 3. syyskuuta 1041 Bysantin valtakunnan ja langobardien sekä normannien kapinallisjoukon välillä. Syyskuussa 1041 normannit valitsivat hallitsijakseen Atenulfin.Rogers, s. 322 Exaugustus Boioannes yritti piirittää Melfin kaupungin, mutta langobardit ja normannit voittivat onnistuneella vastahyökkäyksellä varjagikaartin ja ottivat vangikseen kuvernööri Boioanneksen hänen leirinsä lähellä Monte Siricolossa.Jaques, s. 681 Bysanttilaiset rannikkokaupungit liittoutuivat taistelun jälkeen voittajien kanssa, mutta maiden ja omaisuuden jaosta aiheutuneet riidat vähensivät voiton merkitystä. == Lähteet == * * === Viitteet === Luokka:1041 Luokka:Bysantin taistelut Luokka:Normannien taistelut Luokka:Basilicata
Wii Sports Club

Wii Sports Club on Wii U:n urheiluvideopeli. Siinä on teräväpiirtoversioita vuoden 2006 Wii-pelikonsolin videopelin Wii Sportsin urheiluvideopelin urheilulajeista, jotka pystyi lataamaan Wii U:n eShop-palvelusta. Kaksi ensimmäistä lajia keilailu ja tennis julkaistiin Japanissa 30. lokakuuta 2013, Euroopassa ja Pohjois-Amerikassa 7. marraskuuta 2013 ja Australiassa ja Uudessa-Seelannissa 8. marraskuuta 2013. Muut urheilulajit julkaistiin myöhemmin. Kuten Wii Sportsissa, pelaajat käyttävät Wii Remote -kaukosäädintä tehdäkseen samoja liikkeitä, joita tehdään myös tosielämän urheilulajeissa, kuten tenniksessä, keilailussa, baseballissa, golfissa ja nyrkkeilyssä. Kuitenkin Wii Sports Resortin tavoin pelaajan on käytettävä Wii MotionPlusia pelatakseen peliä. Pelaajat voivat liittyä seuraan, joka on jonkin valtion seura. Suomi on yksi joukkueista. He voivat pelata ihmisiä vastaan ​​seurassa. Pelaajat voivat jutella muille pelaajille Wii U GamePadin viesteillä ja piirroksilla. == Lähteet == Luokka:Vuoden 2014 videopelit Luokka:Urheilupelit Sports_Club
Milla Kalliomaa

Milla Kalliomaa (s. 1963–1964) on suomalainen järjestöjohtaja ja entinen puoluesihteeri. Kalliomaa on toiminut Mannerheimin Lastensuojeluliiton pääsihteerinä vuodesta 2015 lähtien. Kalliomaa seurasi MLL:n pääsihteerin tehtävässä Mirjam Kallandia. Ennen pääsihteeriyttä Kalliomaa on työskennellyt MLL:n järjestöjohtajana vuosina 2003–2015 ja Kristillisdemokraattien puoluesihteerinä vuosina 1996–2003. Koulutukseltaan Kalliomaa on kasvatustieteiden maisteri. == Lähteet == Luokka:Suomalaiset järjestöjohtajat Luokka:Suomen Kristillisdemokraattien puoluesihteerit Luokka:Mannerheimin Lastensuojeluliitto Luokka:Syntymävuosi puuttuu Luokka:Elävät henkilöt
Länsi-Pokotin piirikunta

Länsi-Pokotin piirikunta () on Kenian luoteisosassa yksi maan 47 piirikunnasta.Lomoywara, Korir Meshack: Transformation of cattle rustling in West Pokot County, Kenya 1895–2000 (pdf). Opinnäytetyö, Kenyattan yliopisto, 2018. Saarinen, Eveliina: Without the Cut : Alternative Rituals for Female Circumcision in Kenya. Opinnäytetyö, Helsingin yliopisto, 2007. Sen väkiluku oli vuoden 2019 väestönlaskennassa 618 867. Piirikunnan hallinnollinen keskus on Kapengurian kaupunki. Länsi-Pokotin piirikunta perustettiin vuonna 1918. Se oli toisen tason aluehallintoyksikkö Rift Valleyn maakunnassa maaliskuuhun 2013 asti, jolloin piirikunnista tuli vuoden 2010 perustuslakiuudistuksen johdosta ylimmän tason hallintoyksiköitä.Nguru, Steven: 47 Counties of 2010, 46 Districts of 1993 sekä 40 Districts and Nairobi in 1963, Constitutions of Kenya. Viitattu 1.12.2021. __EISISLUETT__ == Maantiede == Länsi-Pokotin piirikunta rajautuu pohjoisessa Turkanan piirikuntaan, idässä Baringon piirikuntaan, etelässä Marakwetin ja Trans Nzoian piirikuntiin ja lännessä Ugandan valtioon. Piirikunnan eteläosassa sijaitsevat Cherangani-kukkulat kohoavat 3 370 metrin korkeuteen. Alueen tärkeimmät joet ovat Suam ja Muruny. Länsi-Pokotin ylänköosissa vuotuinen sademäärä on 1 600 millimetriä, alanko- osissa 600 millimetriä. Länsi-Pokotin piirikunnan pinta-ala on 9 064 neliökilometriä. Se jakautuu neljään vaalipiiriin, jotka ovat Kapenguria (1 822 km²), Kacheliba (2 109 km²), Sigor (3 953 km²) sekä Pokot South (1 284 km²). == Väestö == Suurin osa Länsi-Pokotin piirikunnan asukkaista on pokoteja, mutta siellä asuu myös sengwereitä. Maatalous tai siihen liittyvät toimet ovat elinkeino yli 80 prosentille väestöstä. Vuoden 2019 väestönlaskennassa yleisimmät ilmoitetut uskontokannat olivat protestantismi tai evankelikalismi (314 134 henkilöä eli noin 50,8 % väestöstä), katolisuus (192 787 eli 31,1 %), jokin Afrikan riippumattomista kirkoista (43 831 eli 7,1 %), jokin perinteinen uskonto (19 645 eli 3,1 %) ja ateismi (18 104 eli 2,9 %). Länsi-Pokotin tilastotoimisto arvioi vuonna 2018 piirikunnan väkiluvun kasvavan 1 338 990 henkilöön vuoteen 2030 mennessä. == Lähteet == Luokka:Kenian piirikunnat
Siemeniä

Siemeniä on suomalaisen rap-artisti Asan studioalbumi. Albumi julkaistiin 22. lokakuuta 2021. == Kappaleet == # # # # # # # # # == Arvostelut == * Soundi: Levyarvio: Tajunnanvirtaa uudella bändillä – Asan ja Bäänd II:n Siemeniä on murheellinen mutta toiveikas levy Viitattu 1.12.2021. == Lähteet == Luokka:Vuoden 2021 albumit Luokka:Asan albumit
Une

Une on etunimi, jota Pohjoismaissa on käytetty sekä naisen että miehen nimenä. Sen lähtömuotona on mahdollisesti muinaisskandinaavinen una-verbi, jonka merkitys on ’rakastaa’ tai ’viihtyä; olla tyytyväinen’. Une voidaan tulkita myös Unon rinnakkaismuodoksi ja Unelman lyhentymäksi. Virossa Une-nimen on katsottu pohjautuvan uni-sanaan. Digi- ja väestötietoviraston mukaan Suomessa on vuoteen 2021 mennessä tilastoitu alle 50 Une-nimistä henkilöä. ==Nimipäivät== Une-nimi sisältyi suomenruotsalaiseen almanakkaan vuosina 1973–1994. Nimipäivä oli 25. kesäkuuta. Norjassa Unella on nimipäivä 28. joulukuuta. ==Tunnettuja Uneja== *Une Bastholm (s. 1986), norjalainen poliitikko *Une Haarnoja, oik. Aune Perälä (1909–1993), suomalainen sanoittaja ja runoilija ==Lähteet== ==Aiheesta muualla== * Etunimien taivutus: Une (Kotimaisten kielten keskuksen verkkojulkaisu) Luokka:Etunimet
Sofia Leino

Sofia Leino (s. 14. heinäkuuta 1997) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa lokakuun 2023 loppuun mennessä 39 ottelua. Niissä hän on tehnyt 14 maalia ja saanut yhdeksän syöttöpistettä. Leino saavutti MM-pronssia vuonna 2019 sekä MM-hopeaa vuosina 2021 ja 2023. Hän saavutti alle 19-vuotiaiden MM- kilpailuissa hopeaa vuonna 2016. Leinon kasvattajaseura on Kalannin Pallo -65. Hän on edustanut Naisten Salibandyliigassa Turun Palloseuraa kaudesta 2015–2016 alkaen. Hän on kahdeksan kauden aikana pelannut liigan runkosarjassa 154 ottelua, joissa hän on tehnyt 115 maalia ja saanut 58 syöttöpistettä. Pudotuspelejä hän on pelannut 46, ja niissä hän on tehnyt 30 maalia ja saanut yhdeksän syöttöpistettä. Hän voitti Suomen-mestaruuden vuosina 2022 ja 2023. == Lähteet == Luokka:Suomalaiset salibandyn pelaajat Luokka:Vuonna 1997 syntyneet Luokka:Elävät henkilöt
Elli Kylmäluoma

Elli Kylmäluoma (s. 15. syyskuuta 2001) on suomalainen salibandyn pelaaja, joka on pelannut niin puolustajana kuin hyökkääjänäkin. Hän on pelannut Suomen naisten maajoukkueessa viisi ottelua. Niissä hän on tehnyt yhden maalin. Kylmäluoma on pelannut alle 19-vuotiaiden MM-kilpailuissa vuosina 2018 ja 2020. Naisten MM-kilpailuissa hän oli ensi kertaa mukana vuonna 2021 ja saavutti hopeaa. Kylmäluoman kasvattajaseura on haukiputaalainen Kellon Lyönti. Hän on edustanut Naisten Salibandyliigassa oululaista SSRA:ta kausina 2017–2021. Hän pelasi noina kausina liigan runkosarjassa 85 ottelua, joissa hän teki 33 maalia ja sai 37 syöttöpistettä. Pudotuspelejä hän pelasi 17, ja niissä hän teki kahdeksan maalia ja sai kaksi syöttöpistettä. Hän saavutti SM- pronssia vuonna 2021. Kaudeksi 2021–2022 hän siirtyi tamperelaisseura Kooveehen. == Lähteet == Luokka:Suomalaiset salibandyn pelaajat Luokka:Vuonna 2001 syntyneet Luokka:Elävät henkilöt
Menomineen piirikunta (Wisconsin)

Menomineen piirikunta () on Yhdysvaltojen Wisconsinin osavaltiossa sijaitseva piirikunta. Sen väkiluku oli 4 255 vuonna 2020. Piirikunnan hallintokeskus on Keshena. Piirikunta on perustettu vuonna 1959. == Väestö == Vuonna 2020 Menomineen piirikunnan 4 255 asukkaasta alkuperäisasukkaita oli 82,0 %, valkoisia 12,3 % ja mustia 1,0 %. Vuonna 2019 3,3 % asukkaista puhui kotonaan jotain muuta kieltä kuin englantia ja 0,2 % asukkaista oli syntynyt ulkomailla. == Lähteet == == Aiheesta muualla == Luokka:Wisconsinin piirikunnat
Kivijärvi (Viena)

Kivijärvi on Vienan entinen kylä, joka sijaitsi Latvajärvestä peninkulman päässä. Kivijärvi sijaitsi hyvin lähellä Suomen ja Venäjän rajaa. Kylässä oli ennen 1930-luvun puoliväliä 46 taloa. == Lähteet == Luokka:Viena
Christina Heinich

Christina Heinich (myöh. Schiffner, s. 8. heinäkuuta 1949 Leipzig, Saksa) on saksalainen pikajuoksija, joka aktiiviurallaan edusti DDR:ää. Heinich karsiutui 1966 Budapestin EM-kilpailuissa 200 metrin välierissä ja kuului viidenneksi sijoittuneeseen DDR:n 4 × 100 metrin viestijoukkueeseen. Helsingin EM-kilpailuissa 1971 hän oli 200 metrillä kahdeksas. Münchenin olympialaisissa 1972 hän sijoittui 200 metrillä viidenneksi ennätyksellään 22,89 ja juoksi toisen osuuden DDR:n hopeajoukkueessa 4 × 100 metrin viestissä. Rooman EM- kilpailuissa 1974 hän oli 100 metrillä kahdeksas juostuaan välierissä ennätyksensä 11,48. Hän juoksi samoissa kisoissa kolmannen osuuden Itä-Saksan voittaessa pikaviestissä kultaa maailmanennätysajalla 42,51. Heinich voitti 4 × 100 metrin viestin Euroopan cupissa 1973. Hän voitti saman lajin DDR:n mestaruuden 1968, 1969 ja 1974. Heinich solmi myöhemmin avioliiton pyöräilijä Michael Schiffmerin kanssa. Hän valmistui insinööriksi/taloustieteilijäksi ja työskenteli rakennusalan yrityksessä. == Lähteet == Luokka:Itäsaksalaiset pikajuoksijat Luokka:Itäsaksalaiset olympiamitalistit Luokka:Vuonna 1949 syntyneet Luokka:Elävät henkilöt
Maria Gażycz

Maria Gażycz syntyjään Maria Nowina-Chrzanowska (20. maaliskuuta 1860 Wiszera, Kurskin kuvernementti − 13. syyskuuta 1935 Grodno) oli puolalais- valkovenäläinen taidemaalari ja restauroija. Koettuaan hengellisen herätyksen hän vetäytyi loppuelämäkseen luostariin.Maria Gażycz, a Talented Painter and a Nun, Ampoleagle.com (Archive.org) == Teoksia == File:Maria Gażycz - Dama w stroju balowym 1897.jpg|Pukeutuminen juhlaan File:Maria Gażycz - Wieśniak.jpg|Talonpoika File:Maria Gażycz - Wieśniaczka.jpg|Talonpoikaisnainen File:Saint Joseph Carpenter by Maria Gazhych.jpg|Pyhä Joosef == Lähteet == Luokka:Puolalaiset taidemaalarit Luokka:Valkovenäläiset taidemaalarit Luokka:Vuonna 1860 syntyneet Luokka:Vuonna 1935 kuolleet
Bärbel Struppert

Bärbel Struppert (o.s. Schrickel, s. 26. syyskuuta 1950 Jena, Saksan demokraattinen tasavalta) on saksalainen pikajuoksija, joka aktiiviurallaan edusti DDR:ää. Struppert juoksi kolmannen osuuden DDR:n joukkueessa, joka saavutti hopeaa 4 × 100 metrin viestissä Münchenin olympialaisissa 1972. Hän oli 4 × 100 metrin viestissä toinen myös Euroopan cupissa 1970. Hän voitti pikaviestin DDR:n mestaruuden viidesti ulkoradoilla ja kahdesti hallissa. Bärbel Schrickel solmi aikoinaan avioliiton jalkapalloilija Gerd Struppertin kanssa ja opiskeli liikunnanopettajaksi. == Lähteet == Luokka:Itäsaksalaiset pikajuoksijat Luokka:Itäsaksalaiset olympiamitalistit Luokka:Vuonna 1950 syntyneet Luokka:Elävät henkilöt
Kouvolan oikeus- ja poliisitalo

Kouvolan oikeus- ja poliisitalo on Kouvolassa Palomäellä sijaitseva yhdistetty poliisin ja oikeuslaitoksen rakennus, jossa toimii Kaakkois-Suomen poliisilaitos ja Kymenlaakson käräjäoikeus. Rakennuksessa sijaitsee Kaakkois- Suomen poliisilaitoksen pääpoliisiasema, Kymenlaakson käräjäoikeuden kanslia ja istuntopaikka sekä Itä-Suomen hovioikeuden istuntopaikka. Rakennuksen rakennustyöt alkoivat keväällä 2000, ja se otettiin käyttöön vuonna 2002.Oikeus- ja poliisitalo Kouvolaan – Helsingin SanomatKouvolan oikeus- ja poliisitalo käyttöön – Helsingin Sanomat Ennen uuden oikeus- ja poliisitalon rakentamista Kouvolan poliisiasema toimi Kouvolan ydinkeskustassa Hallituskadulla rautatieaseman vieressä sijaitsevassa virastotalossa. Vuonna 2014 rakennukseen tuli myös Itä-Suomen hovioikeuden istuntopaikka, kun Kouvolan hovioikeus lakkautettiin ja Hovioikeudenkadulla sijaitseva vuonna 1996 rakennettu Kouvolan hovioikeuden talo jäi tyhjilleen.Kouvolan hovioikeus lakkaa – Yle Uutiset == Lähteet == Luokka:Kouvolan rakennukset ja rakennelmat Luokka:Suomen poliisitalot Luokka:Suomen oikeustalot
Carlo Biotti

Carlo Biotti (5. kesäkuuta 1901 Milano – 9. syyskuuta 1977 Alassio) oli italialainen tuomari Milanon yleisneuvoston konsulihallinnossa. Biotti johti Milanon tuomioistuimen ensimmäistä rikososastoa. == Bibliografia == * Almanacco illustrato del Milan, Vol.2, Editorial Panini 2005. * Piergiorgio Bellocchio, Al di Sotto della mischia: satira e saggi, Libri Scheiwiller, . * Camilla Cederna, Pinelli. Una Finestra sulla strage, Milan, Feltrinelli, 1971, dotisk il Saggiatore, 2009. * Aldo Giannuli, Bombe si inchiostro, RCS Mediagroup, Milan, 2008. * Adalberto Baldoni, Sandro Provvisionato, Anni di piombo, Sperling & Kupfer, 2009 * Adriano Sofri (2009). La notte che Pinelli, p. 121. Sellerio Editore srl. * De Luna, Giovanni (2009). Le ragioni di un decennio: 1969–1979; Militanza, violenza, sconfitta, memoria. Milano: Feltrinelli. . * De Rosa, Giuseppe (6 febbraio 1972). I problemi della giustizia in Italia. La Civiltà Cattolica 2919: 271–282. == Aiheesta muualla == * Oficiální web AC Milan * Sentenza sul caso Pinelli, Giudice Gerardo d'Ambrosio, in nome del popolo italiano * Cinegiorale Sette G del 02/11/1971, "L'anarchico. A due anni dalla morte di Giuseppe Pinelli, la magistratura ordine l'esumazione del cadavere, D'ambrosio segue al cimitero il disseppellimento. Non si saprà mai come è morto l'anarchico", RAI, Istituto Luce Luokka:Italialaiset tuomarit Luokka:vuonna 1901 syntyneet Luokka:vuonna 1977 kuolleet
Dagmar Käsling

Dagmar Lühnenschloß (o.s. Käsling, s. 15. helmikuuta 1947 Magdeburg) on saksalainen pikajuoksija, joka aktiiviurallaan edusti Saksan demokraattista tasavaltaa. Käsling juoksi Münchenin olympialaisissa 1972 avausosuuden DDR:n voittaessa kultaa 4 ×400 metrin viestissä maailmanennätysajalla 3.22,95. Hän sijoittui samoissa kisoissa seitsemänneksi 400 metrin juoksussa. Välierissä hän juoksi ennätyksensä 51,73. Käsling avioitui pikajuoksija Gerhard Lühnenschloßin kanssa. Hän toimi professorina ja luennoitsijana urheilutieteen instituutissa Magdeburgissa. Vuonna 2005 hän julkaisi kirjan "Schnelligkeit". == Lähteet == Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1947 syntyneet Luokka:Elävät henkilöt
Anne-Maija Aalto

Anne-Maija Aalto (s. 1988 Lappeenranta) on suomalainen nuortenkirjailija. Hän sai vuonna 2021 lasten- ja nuortenkirjallisuuden Finlandian teoksestaan Mistä valo pääsee sisään. Aalto on koulutukseltaan humanististen tieteiden kandidaatti. Hän varttui Etelä-Karjalassa, mutta muutti vuonna 2012 Turkuun, missä hän opiskeli kirjallisuutta ja luovaa kirjoittamista ja kirjallisuutta Turun yliopistossa. Aalto on kertonut alkaneensa kirjoittaa tavoitteellisesti opiskeluaikanaan. Vuonna 2015 hän osallistui Otavan nuortenromaanikilpailuun. Hän sai kunniamaininnan ja kustannussopimuksen. Aallon esikoisromaani Syvään veteen ilmestyi vuonna 2016. Toinen romaani Korento (2020) oli Topelius- palkintoehdokkaana. Aallon kolmas ja neljäs romaani julkaistiin molemmat syksyllä 2021. Mistä valo pääsee sisään on itsenäinen jatko-osa Korennolle, ja Lumen hiljaisuus on puolestaan julkaistu Kaarna Kustannuksen kautta. Mistä valo pääsee sisään palkittiin joulukuussa 2021 lasten- ja nuortenkirjallisuuden Finlandialla. Valinnan teki tietokirjailija Perttu Pölönen, ja kirja oli myös lukijoiden suosikki. ==Tuotanto== * * * * * == Lähteet == ==Aiheesta muualla== * Anne-Maija Aallon verkkosivut * Luokka:Suomalaiset kirjailijat Luokka:Finlandia-palkinnon saajat Luokka:Vuonna 1988 syntyneet Luokka:Elävät henkilöt
Joy Mogensen

Joy Mogensen (s. 11. elokuuta 1980 Toronto) on tanskalainen sosiaalidemokraattisen puolueen poliitikko. Hän toimi Tanskan kulttuuri- ja kirkkoministerinä Frederiksenin hallituksessa vuosina 2019–2021. Sitä ennen hän oli Roskilden pormestari vuosina 2011–2019. ==Lähteet== ==Aiheesta muualla== * Joy Mogensen Tanskan kansankäräjien verkkosivuilla * Joy Mogensen Tanskan sosiaalidemokraattisen puolueen verkkosivuilla Luokka:Tanskan ministerit Luokka:Tanskan kulttuuriministerit Luokka:Tanskan pormestarit Luokka:Vuonna 1980 syntyneet Luokka:Elävät henkilöt
Saida

Saida on naisen etunimi. Se on ollut aikoinaan Suomessa melko laajalti käytetty nimi, mutta sen alkuperästä ei akateemikko Kustaa Vilkunan mukaan ole varmaa tietoa. On pidetty mahdollisena, että Saida pohjautuisi kreikkalaiseen nimeen Zenaida (’Zeuksen näköinen’, ’Zeuksen tytär’) ja sen venäläiseen muunnelmaan Zinaida. Saida esiintyy myös arabialaisena nimenä. Se voidaan tulkita miehennimen Said (’onnellinen’) feminiiniseksi vastineeksi. Lisäksi Saida on rinnastettu naisennimeen Zaida. Digi- ja väestötietoviraston mukaan Suomessa on marraskuuhun 2021 mennessä tilastoitu noin 770–780 Saida-nimistä naista. ==Nimipäivä== Saida-nimi sisältyi suomenruotsalaiseen almanakkaan vuosina 1929–1949. Nimipäivä oli 19. marraskuuta.Blomqvist, Marianne: Förteckning över förnamnen i den finlandsvenska almanackan 1810–2000. – ==Tunnettuja Saidoja== *Saida Dhahri (s. 1979), tunisialainen judoka *Saida Gunba (1959–2018), Neuvostoliittoa edustanut georgialainen keihäänheittäjä ja olympiamitalisti *Saida Karoli (s. 1976), tansanialainen muusikko ==Lähteet== ==Aiheesta muualla== * Etunimien taivutus: Saida (Kotimaisten kielten keskuksen verkkojulkaisu) Luokka:Etunimet
Esko Pekonen (jääpalloilija)

Esko Pekonen (18. joulukuuta 1902 Valkeala – 27. syyskuuta 1984 Helsinki) oli suomalainen jääpalloilija, joka edusti Helsingin Jalkapalloklubia. Hän pelasi myös 10 A-maaottelua Suomen jääpallomaajoukkueessa. Aktiiviuransa jälkeen Pekonen toimi jääpallo- ja jalkapalloerotuomarina. Hän tuomitsi seitsemän jalkapallomaaottelua vuosina 1931–1939 ja oli avustavana erotuomarina Berliinin olympiakisojen jalkapalloturnauksessa 1936. Pekonen oli Suomen Palloliiton erotuomarivaliokunnan sekä Helsingin erotuomarikerhon puheenjohtaja ja toimi muun muassa Helsingin Sanomien urheiluavustajana vuosina 1923–1939. Pekonen oli ammatiltaan poliisi. Hän työskenteli Helsingin poliisilaitoksella vuodesta 1926 lähtien ja siirtyi eläkkeelle rikoskomisarion virasta vuonna 1965. == Saavutukset == * Jääpallon Suomen mestaruus: 1921, 1923, 1924, 1928. == Lähteet == Luokka:Suomalaiset jääpalloilijat Luokka:Suomalaiset jalkapallotuomarit Luokka:Suomalaiset jääpallotuomarit Luokka:Suomalaiset poliisit Luokka:Vuonna 1902 syntyneet Luokka:Vuonna 1984 kuolleet
Räşit Wahapov

Rašid Abdulvagapovitš Vagapov (, ; 7. toukokuuta 1908 Aktuk – 14. joulukuuta 1962 Kazan) oli tataaritaustainen neuvostoliittolainen tenori, palkittu kansantaiteilija, joka edusti ensimmäisenä ammattimaista tataarilaulua. Hänen mukaansa on nimetty muun muassa tataarimusiikin festivaalit sekä katu Tatarstanissa. == Elämä ja ura == Wahapov syntyi Aktukin kylässä, mistä myös suomentataarien esivanhemmat olivat kotoisinBedretdin, Kadriye: Tugan tel: Kirjoituksia Suomen tataareista. Suomen Itämainen Seura, 2011. ISBN 978-951-9380-78-0.. Laulamisen Wahapov aloitti nuorena kotikylässään, kun häntä pyydettiin usein laulamaan muille asukkaille. Vuonna 1936 Wahapov pääsi Moskovan konservatorioon. Sieltä, hän lopulta valmistui tataarilaisesta oopperastudiosta. Vuonna 1941 Wahapov meni töiden perässä Kazaniin, jossa hänestä tuli tataarien filharmonisen seuran solisti. Hän kiersi sodan aikana ryhmänsä kanssa ympäri silloista Tatarstanin aluetta (ASNT). Wahapovin ensimmäinen vaimo oli Xälifä Räximova. He tapasivat Wahapovin toimiessa opettajana. He menivät naimisiin vuonna 1927. Heillä oli neljä lasta, joista kaksi kuoli jo nuorena. He erosivat Wahapovin muuttaessa Kazaniin. Wahapovin toinen vaimo oli Zäytünä Fätxulova. He tapasivat Kazanissa, kun Wahapov etsi tanssijaa yhtyeeseensä. He saivat yhdessä lapset Röstäm ja Zöfär. == Lähteet == == Aiheesta muualla == * Rashit Vagapov (Spotify) * Dokumentti (tataariksi) Luokka:Vuonna 1908 syntyneet Luokka:Vuonna 1962 kuolleet Luokka:Tataarit Luokka:Laulajat
Peikkoleikko

Peikkoleikko (Amorphochilus schnablii) on pienikokoinen raivotarlepakoihin kuuluva lepakkolaji. Se on sukunsa ainoa laji. Nisäkäsnimistötoimikunnan ehdotus lajin suomenkieliseksi nimeksi on peikkoleikko. == Ulkonäkö ja koko == Peikkoleikko on pieni, painaen vain 3–5 grammaa, kyynärvarren pituuden ollessa 38–58 mm. Pää on hyvin lajityypillinen. Aivokoppa on pallomainen ja korkea ja silmät pienet. Kuono on tylppä muistuttaen sian kärsää. Ylähuuli on korkea ulottuen alahuulen yli. Alahuulissa ja leuassa on pahkamaisia ulokkeita. Korvat ovat muodoltaan pyöreät ja melkein yhtä leveät kuin korkeat, sivusta katsottuna korvat ulottuvat kuonon päähän asti. Tragus on lyhyt ja leveän kolmiomainen. Siivet ovat karvan peittämät kyljistä noin olkaluun puoliväliin asti. Peukalo on surkastunut ja osa siipikalvoa. Myös etusormi on lyhyt, muodostuen vain kämmenluusta. Naarailla siivet ovat suuremmat. Pitkän turkin väri vaihtelee sinertävän tummanharmaasta tummanruskeaan. Häntä on lyhyt, eikä ulotu edes häntäpoimun reunaan asti. == Levinneisyys ja elinympäristö == Peikkoleikko elää Etelä-Amerikassa Andien länsipuolella eteläisestä Ecuadorissa, Perussa ja Chilessä. Lisäksi sitä tavataan Punán saarella Ecuadorissa ja kahden löydetyn yksilön perusteella Cajamarcassa Perun pohjoisosan ylämailla. Lajin elinalue on lähes yksinomaan kuivaa alamaata. Lepakot viettävät päivänsä muun muassa luolissa, siltarummuissa tai rakennuksissa. Sitä tavataan monen kokoisissa ryhmistä, aina muutamasta lepakosta jopa 300 yksilön ryhmiin asti. Laji luokitellaan vaarantuneeksi, koska sen populaation arvellaan tällä hetkellä vähenevän. On kuitenkin mahdollista, että laji on oletettua yleisempi, viimeaikaisissa tutkimuksissa lepakoita esiintyy ääntelyn tunnistuksen perusteella tunnettua enemmän Andien laaksoissa lounais-Perun alueella. Suurin uhka lepakoille on sopivan elinympäristön tuhoutuminen viljelysalueiden laajetessa. Niitä myös pyydystetään paikallisesti käytettäväksi perinteiseen noituuden harjoittamiseen. == Lisääntyminen == Peikkoleikkon lisääntymisestä ei tiedetä paljoa, mutta raskaana olevia naaraslepakoita on löydetty Ecuadorista marraskuussa ja Perusta helmikuussa, mikä viittaa siihen, että synnytys ja imetys tapahtuu samaan aikaan kuin levinneisyysalueen lyhyt sadekausi tammikuusta toukokuuhun, jolloin myös hyönteisten määrä lienee runsaimmillaan. Laji saa yleensä yhden poikasen kerrallaan. == Ravinto == Peikkoleikko syö pääasiassa perhosten heimoon kuuluvia lajeja. == Lähteet == Luokka:Lepakot
Kantriradio

Kantriradio on Sanoma-konserniin kuuluvan Nelonen Median omistama suomalainen kaupallinen radiokanava, joka aloitti toimintansa 1. joulukuuta 2021. Kanavan kuuluvuusalue laajeni Vaasaan maaliskuun lopussa 2023. == Lähteet == Luokka:Nelonen Median radiokanavat Luokka:Vuonna 2021 perustetut radioasemat
Montemilone

Venosa on kunta Potenzan maakunnassa, Basilicatan alueella Etelä-Italiassa. Kunta sijaitsee maakunnan pohjoisosassa, 74 kilometriä Potenzasta koilliseen, kuusikymmentä kilometriä Adrianmeren rannikolta. Montemilonen asukasluku on 1 194 (2020). ==Lähteet== == Aiheesta muualla == Luokka:Potenzan maakunnan kunnat
Kuristusperiaate

Kuristusperiaate (myös kuristuslause) on analyysiin liittyvä lause funktion raja-arvon tai lukujonon raja-arvon määrittämiseksi: olkoot b(x), a(x) ja c(x) määriteltyjä d:n lähellä siten, että \lim_{x \to d} b(x) = \lim_{x \to d} c(x) = A ja b(x) \le a(x) \le c(x) pätee d:n lähellä. Tällöin \lim_{x \to d} a(x) = A. == Todistus == Todistetaan tapauksessa x \to d_{-}, tapaus x \to d_{+} todistetaan vastaavalla tavalla (jos funktiot ovat lauseen ehtojen mukaisesti määriteltyjä, kun x > d). Olkoon \epsilon > 0. Oletuksista seuraa, että on olemassa \delta_1 > 0 siten, että |b(x) - A| < \epsilon, kun d - \delta_1 < x < d. Samaten on olemassa \delta_2 > 0 siten, että |c(x) - A| < \epsilon, kun d - \delta_2 < x < d. Valitaan \delta := \min\\{\delta_1, \delta_2\\}. Nyt A - \epsilon < b(x) \le a(x) \le c(x) < A + \epsilon, kun d - \delta < x < d, joten tällöin pätee A - \epsilon < a(x) < A + \epsilon. Tämä on yhtäpitävää epäyhtälön |a(x) - A| < \epsilon kanssa. Täten \lim_{x \to d_{-}} a(x) = A. \square == Esimerkkejä == x^2 \sin{(\tfrac{1}{x})} ei ole määritelty, kun x = 0. Sinifunktion ominaisuuksista tiedetään, että -1 \le \sin{(\tfrac{1}{x})} \le 1, kun x eq 0, joten -x^2 \le x^2 \sin{(\tfrac{1}{x})} \le x^2. Koska \lim_{x \to 0} -x^2 = 0 ja \lim_{x \to 0} x^2 = 0, niin kuristusperiaatteen nojalla \lim_{x \to 0} x^2 \sin{(\tfrac{1}{x})} = 0. == Aiheesta muualla == * Raja-arvon kuristaminen Luokka:Analyysi
Kristdemokratiska ungdomsförbundet

Kristdemokratiska ungdomsförbundet ( lyh. KDU) on Ruotsin Kristillisdemokraattien nuorisojärjestö. KDU määrittelee poliittisen linjansa oikeistolaiseksi ja porvarilliseksi. Järjestö perustettiin vuonna 1966, kun joukko nuoria politiikan harrastajia kokoontui Sundsvalliin perustamaan puolueen nuorisoliittoa. Kristillisdemokraattinen nuorisoliitto perustettiin vuonna 1966. Kristillisdemokraattien (silloin Kristillisdemokraattien kokouksen) valtakunnalliseen kokoukseen Sundsvallissa joukko nuoria harrastajia kokoontui perustamaan puolueen tulevaisuuden nuorisoliittoa. Nuorisoliiton ensimmäinen puheenjohtaja oli Bernt Olsson. Vuonna 1985 Kristillisdemokraatit pääsi ensimmäistä kertaa Ruotsin valtiopäiville nuorisojärjestön entisen puheenjohtajana Alf Svenssonin johdolla. Vuonna 1997 KDU oli mukana perustamassa YEPP-yhteistyöjärjestöä konservatiivisten ja kristillisdemokraatisten nuorisoliittojen välillä. == Puheenjohtajat == *1966–1970 Bernt Olsson *1970–1973 Alf Svensson *1975–1981 Mats Odell *1981–1984 Anders Andersson *1984–1986 Bert-Inge Karlsson *1986–1989 Stefan Attefall *1989–1992 Göran Holmström *1992–1996 Hans Eklind *1996–1997 Amanda Grönlund *1997–1999 Magnus Jacobsson *1999–2001 Magnus Berntsson *2001–2004 Jakob Forssmed *2004–2005 Erik Slottner *2005–2008 Ella Bohlin *2008–2011 Charlie Weimers *2011–2013 Aron Modig *2013–2016 Sara Skyttedal *2016–2018 Christian Carlsson *2018–2020 Martin Hallander *2020– Nike Örbrink == Katso myös == * Kristillisdemokraatit * Pohjoismaiden kristillisdemokraattiset nuoret * Suomen Kristillisdemokraattiset Nuoret == Lähteet == Luokka:Ruotsalaiset poliittiset nuorisojärjestöt Luokka:Kristillisdemokratia
Juri von Bonsdorff

Juri Tomas Ernesto von Bonsdorff (s. 15. elokuuta 1969Finlands ridderskaps och adels kalender 1992, s. 128. Esbo 1991. ISBN 951-9417-26-5) on suomenruotsalainen toimittaja, joka asuu Yhdysvalloissa. Hän on toiminut Washingtonin-kirjeenvaihtajana Yleisradiolle 2007–2011, Ruotsin radiolle ja suomalaiselle Hufvudstadsbladet-lehdelle sekä uutistuottajana Euroopan yleisradiounionin Eurovision Americas -toimituksessa. Hän aloitti vuoden 2022 alussa jälleen Yleisradion Washingtonin-kirjeenvaihtajana Mika Hentusen jälkeen. Juri von Bonsdorffin isä oli vasemmistolainen toimittaja, tietokirjailija ja kehitysyhteistyöaktivisti Johan ”Seppi” von Bonsdorff, isoisä päätoimittaja Henrik von Bonsdorff ja isoisoisä piispa Max von Bonsdorff. Hän kertoo saaneensa etunimensä kosmonautti Juri Gagarinin ja sissijohtaja Ernesto Che Guevaran mukaan. ==Lähteet== Luokka:Vuonna 1969 syntyneet Luokka:Elävät henkilöt Luokka:Suomalaiset aateliset Luokka:Suomalaiset toimittajat Luokka:Ulkomaankirjeenvaihtajat Luokka:Suomenruotsalaiset henkilöt
Rita Kühne

Rita Kühne (myöh. Andrich ja Schiemann, s. 5. tammikuuta 1947 Dresden) on saksalainen pikajuoksija, joka aktiiviurallaan edusti Saksan demokraattista tasavaltaa. Kansallisissa kilpailuissa hän edusti SC Dynamo Berliniä. Kühne karsiutui sisäratojen EM-kilpailuissa 400 metrin juoksun alkuerissä 1967 ja 1968. Hän juoksi Helsingin EM-kilpailuissa 1971 avausosuuden DDR:n voittaessa kultaa 4 × 400 metrin viestissä maailmanennätysajalla 3.29,38. Samojen kisojen 400 metrillä hän oli kahdeksas. Münchenin olympialaisissa 1972 hän juoksi toisen osuuden Itä-Saksan voittaessa 4 × 400 metrin viestissä kultaa maailmanennätyksellä 3.22,95. Kühne oli Euroopan cupissa voittamssa 4 × 400 metrin viestiä 1973 ja 1975. DDR:n viestimestaruuden hän voitti 1969–1973 ja 1975 sekä maan sisäratojen mestaruuden 400 metrillä 1966–1969 ja 1971. Kühne teki työuransa koneenrakennusteollisuudessa. == Lähteet == Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1947 syntyneet Luokka:Elävät henkilöt
MCU

MCU voi tarkoittaa seuraavia: * Marvel Cinematic Universe, Marvelin sarjakuviin perustuva elokuvajatkumo * Mikrokontrolleri tai mikro-ohjain * MCU, japanilainen hip-hop artisti
Hammer of Dawn

Hammer of Dawn on ruotsalaisen power metal -yhtyeen HammerFallin kahdestoista studioalbumi, joka julkaistiin 25. helmikuuta 2022. == Kappaleet == # # # # # # # # # # == Kokoonpano == * Joacim Cans – laulu * Oscar Dronjak – kitara * Pontus Norgren – kitara * Fredrik Larsson – basso * David Wallin – rummut == Arvostelut == * Imperiumi: 8/10Levyarvostelu: HammerFall - Hammer of Dawn Viitattu 28.2.2022. * Inferno: Riman alta konttaamista ja hukattuja tilaisuuksia – arviossa Hammerfall Viitattu 12.4.2022. * Soundi: Arvio: Länsinaapurin rintamalta ei mitään uutta – Hammerfallin uutuus on tuttua metalliveljeyden ylistystä Viitattu 28.2.2022. * Kaaoszine: Hammerfall yllättää positiivisesti uutuusalbumillaan ”Hammer of Dawn” Viitattu 28.2.2022. == Lähteet == == Aiheesta muualla == * * Luokka:HammerFallin albumit Luokka:Vuoden 2022 albumit
Sotkamojärvi

Sotkamojärvi on säännöstelty, kulttuurimaiseman reunustama järvi Sotkamon kunnassa Kainuun eteläosassa. Sen pinta-ala on kaksi neliökilometriä. Etäisyys Kajaanista on 35 kilometriä itäkaakkoon. Sotkamojärvi on osa järvikokonaisuutta, jonka korkeustaso on 137,9 metriä merenpinnan yläpuolella.Sotkamojärvi. Järviwiki. Viitattu 4.11.2021. == Maantiede == Sotkamojärvi koostuu pääaltaasta ja sen pohjoispuolisesta Pienestä Sotkamojärvestä. Altaita yhdistää Koivistonsalmi. Sotkamojärven läntisimmän osan muodostaa Kirkkolampi, eteläisimmän osan muodostaa Juuvinlahti. Sotkamojärvi on verraten matala: vain noin kuusi prosenttia siitä on vähintään 10 metriä syvä. Syvin alue sijaitsee järven itäosassa. Pieni Sotkamojärvi on matala, Kirkkolampi puolestaan melko syvä. Sotkamojärven keskiosan matalalla vyöhykkeellä sijaitsee kaksi pientä saarta. Laajin saari on runsaan hehtaarin laajuinen Ukonsaari pääaltaan luoteisosassa. Järven länsirannalla on kaupunkimaista asutusta, itärannalla on peltomaata. Pääaltaan ja Pienen Sotkamojärven välinen Koivistonniemi on metsäistä. Sotkamojärven vesitilavuus on 6 867 000 kuutiometriä. Sotkamojärvi (59.821.1.006) kuuluu Pirttijärven- Kaitainjärven alueeseen (59.821), joka on kolmannen jakovaiheen vesistö Oulujoen vesistössä (59). Toinen jakovaihe on Kiimasjärven alue (59.82) ja ensimmäinen on Nuasjärven–Kiimasjärven alue (59.8). Sotkamojärvi on Pirttijärven-Kaitainjärven alueen toiseksi laajin vakavesi. Laajin on Pirttijärvi-Kaitainjärvi. Alueeseen kuuluu lisäksi seitsemän pienempää vakavettä.Pirttijärven-Kaitainjärven alue (59.821). Järviwiki. Viitattu 4.11.2021. == Lähteet == Luokka:Sotkamon järvet Luokka:Nuasjärven–Kiimasjärven alue
Unix domain socket

Unix domain socket on prosessien väliseen kommunikaatioon (IPC) tarkoitettu mekanismi, jota käytetään pistokerajapinnan kautta (`AF_UNIX` tai `AF_LOCAL` osoiteperhe). Mekanismia käytetään samalla tietokoneella sijaitsevien prosessien välillä kommunikointiin. Mekanismilla voidaan käyttää nimeämätöntä tai tiettyyn tiedostojärjestelmässä sijaitsevaan polkuun liitetysti. Linux tukee myös abstraktia nimiavaruutta. Tiedostojärjestelmään liitettyjen polkujen kautta voidaan käyttää tiedostojen oikeuksia rajaamaan pääsyä prosesseille ja voidaan hakea vastapään oikeudet: verkkoprotokollien kanssa oikeuksien hallinta on erillinen mekanismi. Kun esimerkiksi IP-yhteydet samalle koneelle kiertävät "loopback"-yhteyden kautta, Unix domain socket voi hyödyntää tietoa että molemmat puolet ovat samalla tietokoneella: tällöin vältetään tarkistussummien käsittely, otsikkotietojen lisäykset, reitityksen käsittely ja niin edelleen. == Katso myös == * Berkeley sockets == Lähteet == Luokka:Unix
Like the Way I Do

Like the Way I Do on saksalaisyhtyeen Cascadan musiikkikappale. Sen julkaisi Zooland Records digitaalisesti ladattavana singlenä 16. elokuuta 2019. Kappaleen ovat sanoittaneet Dennis Mansfeld, Manuel Reuter ja Yann Peifer, joista kaksi viimeisintä myös tuottivat sen. Kappaleen musiikkivideo julkaistiin singlen julkaisupäivänä. "Like the Way I Do" ei ole edes kotimaassaan päässyt lainkaan singlelistoille. ==Lähteet== Luokka:Vuoden 2019 kappaleet Luokka:Cascadan kappaleet
Carla Bodendorf

Carla Bodendorf (o.s. Rietig, s. 13. elokuuta 1953 Eilsleben, Saksan demokraattinen tasavalta) on saksalainen pikajuoksija, joka aktiiviurallaan edusti DDR:ää ja seuratasolla SC Magdeburgia. Bodendorf juoksi Montrealin olympialaisissa 1976 kolmannen osuuden DDR:n kultajoukkueessa 4 × 100 metrin viestissä. Samojen kisojen 200 metrillä hän oli neljäs ennätyksellään 22,64. Prahan EM-kilpailuissa 1978 hän saavutti pronssia sekä 200 metrillä ennätystään sivunneella ajalla 22,64 että 4 × 100 metrin viestissä. Bodendorf kuului DDR:n 4 × 100 metrin viestijoukkueeseen, joka rikkoi maailmanennätyksen 1976 ja 1978. Hän oli voittamassa pikaviestiä Euroopan cupissa 1975. Hän voitti DDR:n mestaruuden 200 metrillä 1975. Bodendorf toimi myöhemmin liikunnanopettajana, poliitikkona sekä projektipäällikkönä Saksi-Anhaltin osavaltion sisäasiainministeriössä. Hänen puolisonsa Jürgen Bodendorf oli nuorempana pituushyppääjä ja kolmiloikkaaja sekä myöhemmin jalkapallovalmentaja. == Lähteet == Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1953 syntyneet Luokka:Elävät henkilöt
Älänne (Sotkamo)

Älänne on metsäjärvi Sotkamon eteläosassa Kainuussa. Sen pinta-ala on 4,6 neliökilometriä. Etäisyys Kajaanista on 58 kilometriä eteläkaakkoon.Älänne. Järviwiki. Viitattu 4.11.2021. == Maantiede == Älänteen pituus kaakosta luoteeseen on 5,4 kilometriä. Järven läntinen rantaviiva on melko suora. Suuri osa järvestä on verraten tasaleveää, etelässä järvi kaventuu Poikolanlahdeksi. Järven pohjoisosaa jakaa Lummeniemi. Älänne syvenee rannoilta suhteellisen tasaisesti kohti keskiselän 12-metrin syvännettä. Noin viisi hehtaaria järvestä on vähintään 10 metriä syvä. Älänteen kaakkoisosassa sijaitsee pieni ja kapea Älänteensaari. Älänteen rannoilla on muutama rakennus. Järven länsipuolella sijaitsee Ahveninen ja pohjoispuolella Ukonjärvi. Älänne laskee Älänteenpuroa kaakkoon. Älänteen vesitilavuus on 17 580 000 kuutiometriä. Älänne (04.665.1.006) kuuluu Itkonjoen valuma-alueeseen (04.665), joka on kolmannen jakovaiheen vesistö Vuoksen vesistössä (04). Toinen jakovaihe Tiilikanjoen valuma-alue (04.66) ja ensimmäinen Nilsiän reitin valuma-alue (04.6). Älänne on laajin Itkonjoen valuma-alueen 19:stä vähintään hehtaarin laajuisesta vakavedestä. Toiseksi laajin on Pieni Sierajärvi.Siilinjoen - Sulkavanjärven alue (04.651). Järviwiki. Viitattu 4.11.2021. Suomessa on toinenkin Älänne. Myös se sijaitsee Tiilikanjoen valuma-alueella.Älänne (04.662.1.002). Järviwiki. Viitattu 4.11.2021. == Lähteet == Luokka:Sotkamon järvet Luokka:Nilsiän reitin valuma-alue
I’m Feeling It (In the Air)

I’m Feeling It (In the Air) on saksalaisyhtyeen Cascadan musiikkikappale. Sen julkaisi Zooland Records digitaalisesti ladattavana singlenä 2. lokakuuta 2020. Kappaleen ovat sanoittaneet Andry Nalin, Angela McCluskey, Brian Transcaucasia, Harry Cane, Morgan Page, Ned Shepard sekä Ossama Al Sarraf ja sen tuottivat Manuel Reuter sekä Yann Peifer. Kappaleelle on toteutettu myös lyriikkavideo, joka julkaistiin singlen julkaisupäivänä. "I’m Feeling It (In the Air)" ei ole edes kotimaassaan päässyt lainkaan listoille. ==Lähteet== Luokka:Vuoden 2020 kappaleet Luokka:Cascadan kappaleet
Pitkäjärvi (Mikkeli)

Pitkäjärvi on vähähumuksinen järvi Mikkelin keskustan eteläpuolella Etelä- Savossa. Sen pinta-ala on 1,5 neliökilometriä ja vesitilavuus 10,4 kuutiohehtometriä.Pitkäjärvi Järviwikissä. Viitattu 5.11.2021. == Maantiede == Pitkäjärvi on lounais–koillissuuntainen. Etäisyys järven eteläisimmästä osasta pohjoisimpaan osaan on 4,9 kilometriä. Järven pohjoisosaa reunustaa Pitkäjärven kaupunginosa, asutus harvenee lounaaseen kuljettaessa. Pitkäjärven leveys vaihtelee muutamasta sadasta metristä alle sataan metriin. Kapein kohta on eteläosan Uittamonsalmi, jonka eteläpuolella järvi haarautuu kolmeen lahteen, joita erottavat etelärannan Pitkäniemi ja Saviniemi. Järven keskiosasta työntyy luoteeseen Ketunlahti. Noin kolmannes Pitkäjärvestä on vähintään 10 metriä syvä ja seitsemäsosa vähintään 15 metriä syvä. Järvessä on useita noin 20 metrin syvänteitä. Uittamonsalmen eteläpuolinen alue ja Ketunlahti ovat varsin matalia. Pitkäjärven keskivaiheilla sijaitsee kaksi saarta: Isosaari ja Pienisaari. Pitkäjärveen virtaa laskuojia muun muassa Nielus-järvestä (92,0 metriä mpy), Syysjärvestä (90,7 metriä mpy), Linnajärvestä (93,0 metriä mpy) ja Orijärvestä (89,7 metriä mpy). Pitkäjärven koilliskolkasta lähtee laskuoja itään. Laskuojan rannat ovat luonnonsuojelualuetta. Pitkäjärven tila on arvioitu hyväksi. Vesitilavuus on 10 364 000 kuutiometriä. Pitkäjärvi (04.152.1.002) kuuluu Urpolanjoen valuma- alueeseen (04.152), joka on kolmannen jakovaiheen vesistö Vuoksen päävesistössä (04). Toinen jakovaihe on Ukonveden valuma-alue (04.15) ja ensimmäinen Suur-Saimaan alue (04.1). Pitkäjärvi on kolmanneksi laajin Urpolanjoen valuma-alueen 18:sta vähintään hehtaarin laajuisesta vakavedestä. Sitä edeltää Syysjärvi ja Kallajärvi. Neljäntenä on Linnajärvi.Urpolanjoen valuma-alue (04.152) Järviwikissä. Viitattu 5.11.2021. Mikkelin Pitkäjärvi on seitsemänneksi laajin Suomen 171:stä saman nimisestä vakavedestä. Laajin on Reisjärven Pitkäjärvi.Pitkäjärvi Järviwikissä. Viitattu 5.11.2021. == Lähteet == Luokka:Mikkelin järvet Luokka:Kuolimon valuma-alue
Anna Karenina (täsmennyssivu)

Anna Karenina voi tarkoittaa seuraavia: * Anna Karenina, Leo Tolstoin romaani * Anna Karenina, Joe Wrightin ohjaama elokuva vuodelta 2012 * Anna KareNina, filippiiniläinen draamasarja vuodelta 2013 * M/S Anna Karenina, matkustaja- autolautta M/S Regina Baltican entinen nimi.